text: 
  Forude venter uger med en madplan, der består af pemmican på hundrede
   forskellige måder.
  
  Pemmican er plader af fedt, vitaminer og mineraler, der er velegnet 
  til både hunde og mennesker i polarkulden  -  og smager af lige 
  præcis det smagsstof, der tilsættes.
  
  Det kan derfor ikke undre, at selv fire toptrænede sportsfolk 
  benyttede torsdag aften i Akureyri  -  den aften, de troede var deres
   sidste i civilisationen  -  til at få sig byens bedste måltid med 
  rødvin til. Der blev lagt rouge på kinderne, og det fine tøj blev 
  fundet frem.
  
  Straks efter blev de lange negle klippet af. Nu skal der bruges 
  muskler.
  
  
  Iver Høj Foto: Jan Jørgensen
  
  
  I ventetiden havde Karo Thomsen rig lejlighed til at lære en sekstant
   at kende., Efter en uge i træningslejr i Akureyri i Island  -  dog
   ikke i telt  -  er Mie Graversen, Olga Osetrova, Karo Thomsen og 
  Susan Frankenstein nu begyndt marchen over Grønland
  
  
  
  